যাদবিন্দ্র সিং
স্যার যাদবিন্দার সিং (উচ্চারণ; গুরুমুখী: ਯਾਦਵਿੰਦਰ ਸਿੰਘ; জন্ম: ৭ জানুয়ারি, ১৯১৪ - মৃত্যু: ১৭ জুন, ১৯৭৪) তৎকালীন ব্রিটিশ ভারতের পাঞ্জাবের পাতিয়ালা এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। এছাড়াও, পাতিয়ালার নবম ও সর্বশেষ মহারাজা হিসেবে ১৯৩৮ থেকে ১৯৭১ সাল পর্যন্ত দায়িত্বে নিয়োজিত ছিলেন। ভারত ক্রিকেট দলের অন্যতম সদস্য ছিলেন তিনি। ১৯৩৪ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ভারতীয় ক্রিকেটে পাতিয়ালার মহারাজা একাদশ, উত্তর ভারত ও দক্ষিণ পাঞ্জাব দলের প্রতিনিধিত্ব করেন যাদবিন্দ্র সিং। দলে তিনি মূলতঃ ডানহাতি ব্যাটসম্যান হিসেবে খেলতেন।